บจ.ดาหน้าแจ้งหลุดพ้นมาบตาพุด
วันนี้บริษัทจดทะเบียน(บจ.)ที่หลุดพ้นจากกิจการที่มีความรุนแรงตามคำตัดสินของศาลปกครองเมื่อวันที่ 2 ก.ย. 2553 ได้ทยอยแจ้ง ข้อมูลให้นักลงทุนรับทราบ
3 ก.ย. 2553

วันนี้บริษัทจดทะเบียน(บจ.)ที่หลุดพ้นจากกิจการที่มีความรุนแรงตามคำตัดสินของศาลปกครองเมื่อวันที่ 2 ก.ย. 2553 ได้ทยอยแจ้ง ข้อมูลให้นักลงทุนรับทราบ 
นายริวโซ โอกิโน   กรรมการ  บริษัท จี สตีล  (GSTEEL) แจ้งว่า   โครงการผลิตเหล็กรีดร้อนปรับสภาพผิวของบริษัทฯ  ไม่เข้าข่าย 11 ประเภท  โครงการที่อาจก่อให้เกิดผลกระทบต่อชุมชนอย่างรุนแรงฯ ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 จึงสามารถดำเนินการต่อไปได้
นายหยาง โป๋ หลง กรรมการบริษัท ไทยคูน เวิลด์ไวด์ กรุ๊ป  (TYCN) แจ้งว่า 0 โครงการขยายการผลิต เหล็กลวดและสลักเกลียว โดยใช้กำลังการผลิตเดิมของเหล็กลวด เหล็กลวดอบอ่อนและสกรู เพื่อเพิ่มความหลากหลายของผลิตภัณฑ์ โดยโครงการนี้ได้รับการอนุมัติรายงานผลกระทบต่อสิ่งแวดล้อม (EIA) จากสำนักงานนโยบายและแผนทรัพยากรธรรมชาติและสิ่งแวดล้อมแล้ว เมื่อวันที่ 16 ตุลาคม 2550 ซึ่งปัจจุบันโครงการเสร็จสิ้นแล้ว และ บริษัท ขอเรียนให้ทราบว่า โครงการขยายการผลิตเหล็กลวดและสลักเกลียวของบริษัท สามารถดำเนินโครงการต่อไปได้